  Майя Бывальцева Дэбес ёрос лыдӟетъюртын ужасьёс ёроссылэсь Горд книгазэ кылдытӥзы. Отчы 40-лэсь трос лулосъёсты но будосъёсты пыртӥзы. Со сярысь ивортодэтъя «Удмуртия» агентстволы вераз лыдӟетъюртысь шаертодонъя ёзэтлэн кивалтӥсез Татьяна Кондратьева. Бичетлы инъет луиз Удмуртилэн Горд книгаез. Нырысь ик уже кутӥмы Удмурт шаерлэсь Горд книгазэ. <…> Отын вань гожтэмез — «распространение» шуыса нимаське, со текстэз учкимы, вань на картаез, сое картаез эскертыса, бырйимы будосъёсты, нымы-кибыосты, пӧйшуръёсты, кудъёсыз тупало милям ёросмылы Татьяна КондратьеваСолэн кылъёсызъя, лыдӟетъюртын ужасьёс ёрослэсь Горд книгазэ кылдытоно кариськизы лыдӟисьёссылэсь куронъёссэс лыдэ басьтыса. Асьсэ палась шер пумиськылӥсь, бырем яке бырон калэ вуэм лулосъёсын но будосъёсын книгаез уката ӵем юаллязы школаын дышетскисьёс. «Юало вал, Дэбес ёросын Горд книгае мае пыртылэмын шуыса. Сыӵе нимаз материалмы милям ӧвӧл, сётоно Удмурт шаерлэсь Горд книгазэ. Но со ас йӧназ бадӟым, лыдӟиськисьёсмылэн басьтэмзы сое уг поты. Соин ик сыӵе малпанэ вуимы: лэсьтоно ас понназ Горд книга, <…> Дэбес ёросысь», — валэктӥз лыдӟетъюртысь шаертодонъя ёзэтлэн кивалтӥсез. Вераны кулэ, Удмуртилэсь Горд книгазэ мургес эскерыса, лыдӟетъюртын ужасьёс тырмымтэосты но шедьтӥзы. «Кылсярысь, вань гладкая бронзовка но бронзовка фибера. Мон тодӥсько вал, кудӥз ке со вань асьмелэн, но кудӥз уг тодӥськы вал. Одӥг пол озьы кылдӥз, шедьтӥ мон гуртын бронзовка фибера, нош (Удмуртиысь — ред.) Горд книгаын верамтэ вал со Дэбес ёросын улэ шуыса», — вераз Татьяна Кондратьева. Шер пумиськылӥсь яке бырон калэ вуэм лулосъёс но будосъёс эшшо но вань на, дыр. Соин ик лыдӟетъюртын ужасьёс аспалъёссылы Горд книгаез выльдыны юрттэт курыса вазисько. Тужгес бадӟым осконзы шаерчиослы но биологъёслы. «Но куронмы вань: кытысь со шедьтэмын, кытын туспуктэмез лэсьтэмын, сое пусъёно одно ик», — куриз лыдӟетъюртысь шаертодонъя ёзэтлэн кивалтӥсез. Кызьы тодмо, 2017-тӥ ар Россиын экологилэн ареныз ялэмын вал. Татьяна Кондратьевалэн кылъёсызъя, со улсын Дэбес ёросысь лыдӟиськонниосын пӧртэм ужрадъёс, тунсыко адӟытонъёс, жуг-жагез утялтонъя акциос ортчытэмын. Горд книгаез кылдытон арез йылпумъян выллем луиз. Дэбес ёрослэн Горд книгаеныз лыдӟетъюртлэн нимлыко  тодматскыны луэ. Тегъёс: Дэбес Удмуртия инкуазь пӧйшуръёс книгаос лыдетъюрт  